Այգեթաղ մեքենա

Այգեթաղ մեքենա, խաղողի վազերը թաղող մեքենա։ Կան թևավոր և էլևատորային այգեթաղ մեքենաներ։ Թևավորն ունի գութանի աջ և ձախ շրջող թևեր, որոնք միջշարքերից հողը բարձրացնում և շրջում են ծերկապված վազերի վրա։ էլևատորային այգեթաղ մեքենան վազերը հողով ծածկում է էլևատորների միջոցով։ Եթե մեքենան վազերը շարքերի ուղղությամբ պառկեցնելու մեխանիկական հատուկ հարմարանք չունի, ապա վազերը նախապես ծերկապում են։ Այգեթաղ մեքենաներն աշխատում են այգեգործական տրակտորներով, 2,0—2,5 մետր միջշարային տարածություն ունեցող այգիներում։

Գյուղատնտեսական տեխնիկա